Kailan nasira ang simbahan ng Cagsawa sa Albay?
Nasira ang simbahan ng Cagsawa noong Pebrero 1, 1814 dahil sa malakas na pagputok ng Bulkang Mayon. May kalayuan lamang na 11 na kilometro ang simbahan sa bulkan. Dahil dito, bagama't maraming mamamayan ng Cagsawa ang sumilong sa loob ng simbahan nang pumutok ang bulkan, namatay din sila dahil sa lahar na dumaloy dito. Pinaniniwalaan din na bumagsak pa lalo ang natira sa simbahan dahil sa lindol noong 1950s. Ilang bahagi na lang ng kampanaryo at ng kumbento ng simbahan ang nakatayo ngayon.